**STIGMA RY 3/2022**

Stigma ry:n hallituksen kokous

**Aika:** Perjantai 25. maaliskuuta 2022 klo 15

**Paikka:** Uusi ylioppilastalo kokoushuone Beauvoir ja Teams

**Läsnä:**

Nora Pihlajaniemi (Puheenjohtaja)

Emilia Muuri (Taloudenhoitaja ja sihteeri)

Lia Pursiainen (Urheilu-, alumni- ja opintovastaava)

Semra Shakir (Yhdenvertaisuus-, työelämä- ja opintovastaava)

Inkeri Saarenaho (Viestintävastaava)

Sanni Satosuo (Viestintä- ja ympäristövastaava)

Susanna Ahokas (Tapahtumavastaava)

1. Kokouksen avaus

Avataan kokous ajassa 15.01.

2. Todetaan kokous lailliseksi ja päätösvaltaiseksi

Todetaan kokous lailliseksi ja päätösvaltaiseksi.

3. Esityslistan hyväksyminen

Hyväksytään kokouksen esityslista.

4. Edellisen kokouksen pöytäkirjan hyväksyminen

Hyväksytään edellisen kokouksen pöytäkirja.

5. Talousasiat

5.1. YKA:n tuki

Myönnetty tuki on ohjeistuksen mukaan laskutettu, mutta sitä ei ole vielä maksettu. Laskun eräpäivä tosin vasta ensi kuun puolella, joten odotetaan.

5.2. HYY:n tuki

Ennakko-osa on tullut.

5.3. Merkkitilaus

Merkit sekä lasku tulleet (sosiaalitieteiden yhteisapproille), ja Stigma maksaa kaikki merkit ensin ja tämän jälkeen laskuttaa muita osanottajajärjestöjä.

5.4. Yleistä

Taloustilanne yleisesti hyvä, rahaa mennyt vain pankin palvelumaksuihin.

6. Yhdenvertaisuus

Yhdenvertaisuuteen liittyen koulutus tulossa, minne voivat hallituksen jäsenet osallistua.

7. Ympäristö

Ei kokoukseen tuotavaa.

8. Urheilu

Ei kokoukseen tuotavaa.

9. Tiedotus

Facebookin käyttöoikeuksien jakamisessa ollut ongelmia, ja asia korjataan.

Sähköpostilista käyty läpi ja poistettu osoitteet, jotka eivät ole käytössä.

Lisäksi käydään keskustelua muiden järjestöjen tapahtumien mainostamisesta esim. sähköpostilistalla. Asiaan ei ole ollut aiemmin mitään ”yleistä linjaa”. Tapahtumia on yleensä mainostettu, mikäli joku muu järjestö on sitä pyytänyt. Jätetään asian käsittely viestintävastaavien päätettäväksi, voidaan myös tiedustella muilta järjestöiltä.

10. Työelämä

Puhutaan ekskursiosta, jota on pyritty järjestämään, mutta ilmeisesti ekskukohteen kanssa ei ole saatu vielä mitään sovittua. Pyritään edelleen edistämään ekskua kohteen kanssa.

11. Opintoasiat

11.1. Tieteenalakahvit/tuleva tapahtuma henkilökunnan kanssa

Käydään läpi tieteenalakahvien tilannetta. On varattu tila, ja tapahtuma on vireillä. Keskustellaan käytännön järjestelyistä, ja tapahtumakuvauksesta sosiaalisessa mediassa. Päätetään tapahtuma-ajasta sekä tapahtuman kulusta; henkilökunta kertoo ensin itsestään ja tutkimuksestaan, ja lopuksi varataan aikaa vapaalle keskustelulle. Sitten vapaamuotoinen siirtymä jonnekin esim. Kaislaan.

Tapahtumavastaavat jatkavat viestintää henkilökunnan kanssa.

Tapahtumaan halutaan sisällyttää uusien yhteiskuntapolitiikan pääaineopiskelijoiden tervetulleeksi toivottaminen, mutta halutaan painottaa, että kaikki ovat ehdottomasti tervetulleita tapahtumaan.

Lisäksi mietitään mainostamiseen liittyviä käytännön asioista, jotta tavoitettaisiin mahdollisimman moni alan opiskelija.

11.2. Muuta

Opintotoimijoiden kanavissa ei ole ollut mitään erikoista.

Palautetta kerätty opinnoista

12. Tapahtumat

12.1. Menneet:

12.1.1. Stigma x Alumnit x YKA

Tapahtuma meni kivasti, vaikka yksi panelisti perui viime hetkellä. Osallistujia tapahtumassa oli myös ihan kivasti, ja saatiin tapahtumassa hyvää palautetta.

12.2. Tulevat:

12.2.1. Opiskelijoiden ja henkilökunnan kahvit

Käsitelty kohdassa 11.1. Pohditaan myös tapahtuman nimeä.

12.2.2. Suursitsit, tarjoilut ja lippujen myynti

Käydään läpi käytännön asioita, ja erityisesti ruoka-asioita. Pohditaan, halutaanko tehdä itse ruuat vai hankitaanko ne jostain. Päädytään siihen, että tehdään itse jotkin helpot ruuat, sillä vaihtoehto kustannustehokkain.

Puhutaan myös hinnoittelusta, ja siitä, että liput olisi hyvä laittaa myyntiin jo mahdollisimman pian. Päätetään laittaa myyntiin hyvissä ajoin. Alustavasti noin 18.4.2022. Päätetään lippujen hinnasta (lasketaan oletetut ruoka- ja juomakustannukset mukaan lippujen alkuperäiseen hintaan), jotka 16/14 euroa.

Tehdään päätös juoman määrästä, tarjotaan pari lasia viiniä tai vastaavaa alkoholitonta sekä shotteja tai vastaavaa alkoholitonta.

Sovitaan, että kaikki osallistujat ottavat omat astiat sekä aterimet, jotta vältetään kertakäyttötavaraa. Pyritään viestimään tästä mahdollisimman selkeästi tapahtumaan osallistujien kesken. Shottilasit tosin varaudutaan hankkimaan, ja varmaankin parit vara-astiat/-aterimet, mikäli joku osallistuja unohtaa omansa.

12.2.3. Aprilli Approt 2.4.2022 (sosiaalitieteiden yhteistapahtuma)

Käydään tapahtumaa läpi, joka on jo melkein myyty loppuun. Tapahtuman suunnittelu on hyvällä mallilla, ja eri järjestöjen tapahtumasta vastaavat tahot kokoustavat tapahtuman tiimoilta.

Käydään läpi, ketkä Stigmasta osallistuvat tapahtumaan ja/tai voivat olla mukana sen käytännön järjestelyssä appropäivänä.

12.2.4. Valtsikan merkkimarkkinat 5.4.2022 Portsun aulassa

Stigma osallistuu ja sovitaan siitä, kuka menee myymään sekä muista käytännön järjestelyistä.

12.2.5. Synttärisitsit

Järjestetään oletettavasti marraskuussa.

Ollaan pohdittu tapahtumapaikkoja, sillä Alina ei välttämättä ole käytössä. Käydään läpi mahdollisia paikkoja, mutta ei tehdä vielä päätöstä. Jatketaan tapahtumapaikan selvittämistä ja sovitaan, että pyritään varaamaan Alina-vuoro, mikäli tulevat varattavaksi.

Jatketaan suunnittelua myöhemmin.

12.2.6. Konstruktion ja Kannun vujut

Ollaan valittu hallituksenedustajat. Kulukorvaukset (puolet lipun hinnasta) edustajien haettavissa kulukorvauslomaketta ja jonkinlaista kuittia (esim. tosite verkkopankkimaksusta) vastaan.

12.2.7. Valtsikan vappu

Varsinainen Valtsikan vapputapahtuma tullut ulos ja asiasta on sovittu muiden lähijärjestöjen kanssa.

Sosiaalitieteiden vappupiknik on torstaina ennen vappua, todennäköisesti iltapäivällä, mutta ei ole vielä suunniteltu sen enempää. Suunnittelu jatkuu lähiainejärjestöjen kanssa.

Valtsikan vappu järjestetään lauantaina vappuaattona Topelian pihalla. Varaudutaan maksamaan 60 euroa yhteisiin bajamajakustannuksiin, sekä tuomaan kaksi viinapulloa yhteiseen booliin.

Vappupäivänä on vappupiknik Ulliksella.

13. Alumnit

Ei kokoukseen tuotavaa.

14. Muut asiat

14.1. Hallituksen virkistäytyminen

Ei olla yrityksistä huolimatta vielä saatu sovittua. Doodletetaan.

14.2. Avaimet Kuppalaan

Asiaa hoidetaan.

14.3. Jäsenlomake

Päivitetty, ja nyt lomakkeella myös kohta jäsennumerolle sekä uusin aloitusvuosi.

Jäsenlomake oli taannoin muutaman viikon poissa käytöstä, sillä oli mennyt vanhaksi, mutta asia saatiin korjattua nopeasti, kun se huomattiin. Nyt lomakkeen pitäisi olla voimassa ainakin pari seuraavaa vuotta.

14.4. Jäsenhankinta

Hallituksen toimesta on koetettu olla aktiivisia tämän suhteen, esimerkiksi on mainostettu tapahtumissa.

Tulevaisuudessa suunnitteilla vauhdittaa jäsenhankintaa esimerkiksi laittamalla Stigman jäsenet etusijalle esimerkiksi lippujen varaamisessa tapahtumiin. Tämän yhteyteen suunnitellaan kuitenkin aina lisättävän linkki jäsenlomakkeeseen, sillä Stigman jäseneksi liittyminen on ilmaista ja kaikille opiskelijoille avointa, joten toimintatavan ei katsota esimerkiksi syrjivän ketään.

Taustalla huoli laskevasta jäsenmäärästä ja siitä, että ihmiset eivät esimerkiksi enää liity jäseniksi, vaikka kävisivätkin tapahtumissa tai tilaisivat Stigman sivuilta järjestön uutiskirjeen. Halutaan konkreettisesti kannustaa ihmisiä liittymään jäseniksi, sillä jäsenmäärä vaikuttaa muun muassa järjestötukiin ja sitä kautta järjestön toimintamahdollisuuksiin.

14.5. Edustuskulut

Budjetti käytännössä käytetty jo nyt keväällä, sillä osallistuttavat vuosijuhlat olleet nyt keväällä hieman keskimääräistä hintavampia.

Ei budjetoida ainakaan tässä vaiheessa lisää rahaa, sillä hallituslaiset kiinnostuneita osallistumaan esimerkiksi syksyn vuosijuhlille myös omakustanteisesti. Pienen Stigman lahjan järjestö tietenkin jatkossakin kustantaa tervehdystenviejien puolesta.

14.6. Virkailijat

Hakemuksia ei tullut.

15. Seuraava kokous

Todennäköisesti ennen vappua, tarkempi ajankohta doodletetaan.

16. Kokouksen päättäminen

Päätetään kokous ajassa 16.45.